钦定古今图书集成/明伦汇编/官常典/第082卷 > 敷城王坦
## 钦定古今图书集成/明伦汇编/官常典/第082卷 > 敷城王坦

按《魏书咸阳王传》：咸阳王禧子晔奔萧衍，卒于秣陵。
初，正光中，诏曰：“周德崇厚，蔡仲享国；汉道仁恕，淮南
毕王。皆所以申恩懿戚，蠲荡旧衅，义彰曩叶，咏流前
史。顷者咸阳、京兆王自贻祸败，事由间惑，犹有可矜，
两门诸子，并可听附属籍。后复禧王爵，葬以王礼。”诏
晔弟坦袭，改封敷城王，邑八百户。坦傲佷凶粗，从叔
安丰王延明责之曰：“汝凶悖性，与身而长。昔有宋东
海王袆，志性凡劣，时人号曰‘驴王。我熟观汝所作，亦
恐不免驴号’。”庄帝初，还复本封。武定中，为太师。齐受
禅，爵例降。